Komisijos reglamentas (EB) Nr. 39/2004
2004 m. sausio 9 d.
iš dalies keičiantis Tarybos reglamento (EB) Nr. 1260/2001 dėl bendro cukraus sektoriaus rinkų organizavimo V priedą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1], ypač į jo 27 straipsnio 15 dalį,
kadangi:
(1) Reglamento (EB) Nr. 1260/2001 27 straipsnyje nurodytos eksporto grąžinamosios išmokos, skiriamos už tam tikrus produktus, eksportuojant juos V priede išvardytų prekių pavidalu, ypač pagal KN kodus 21021031 ir 21021039 klasifikuojamos aktyviosios mielės;
(2) pagal 2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles [2], 1 straipsnio 2 dalies f punktą nuo 2004 m. vasario 1 d. aktyviųjų mielių gamyboje naudojamų sirupų kiekiai nebus įtraukiami į cukraus gamybos apskaičiavimą, kaip tai numatyta Reglamento (EB) Nr. 1260/2001 13-18 straipsniuose. Nuoseklumo labui nuo tos pačios datos reikėtų panaikinti galimybę skirti eksporto grąžinamąsias išmokas už aktyviųjų mielių gamyboje naudojamus cukraus kiekius;
(3) todėl Reglamento (EB) Nr. 1260/2001 V priedą reikėtų atitinkamai iš dalies pakeisti;
(4) Cukraus vadybos komitetas nepareiškė nuomonės per savo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1260/2001 V priede eilutės, atitinkančios KN kodus ex2102, 210210, 21021031 ir 21021039, išbraukiamos.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Jis taikomas nuo 2004 m. vasario 1 dienos.
Šis reglamentas yra privalomas visas ir taikomas visose valstybėse narėse.
Priimta Briuselyje, 2004 m. sausio 9 d.